Katolski Posoł – 31. julija 2022
W aktualnym wudaću nańdźeće mjez druhim tole:
Za jednu z wobdźělnicow nabožneho tydźenja w Ralbicach běše to „najrjeńši minjenych lět“. Zaběrajo so z přirodu hromadźachu dźěći mjez druhim smjeće a přemyslowachu wo tym, za čo měli so Bohu dźakować. Zdobom čitarjo zhonja, čehodla je spomóžne, hdyž ma wosadny farar za čas nabožneho tydźenja narodniny.
Towarstwo Cyrila a Metoda organizowaše zhromadnje ze Serbskim šulskim towarstwom rěčne prózdninske lěhwo w Pólskej. Na nim wobdźěli so 45 šulerjow Budyskeho Serbskeho gymnazija a wšelakich serbskich wyšich šulow. Mjez druhim pućowachu po Wysokich Tatrach a wopytachu sanktuarij, kotryž da bamž Jan Pawoł II. natwarić.
W Pančicach-Kukowje wobdźěli so 66 dźěći na tamnišich nabožnych prózdninskich dnjach. Za wosom z lětušich prěnjowoprawjenskich dźěći pak běše to zdobom wosebity tydźeń.
Za słužbu, kotruž chcedźa w přichodnych lětach wukonjeć, přijimachu žohnowanje duchowneho.
Serbske ewangelske towarstwo a Maćijec swójba z Hrubjelčic přeprošujetej wšitkich Serbow a dalšich zajimcow na lětnje pućowanje a serbski swjedźeń. Wonej wotmějetej so sobotu, 3. septembra, wot 14.00 hodź.
W Kulowje zhladuje tamniše Arcybratstwo swjateho róžowca lětsa na 350. róčnicu swojeho załoženja. Składnostnje tutoho jubileja ma wustajeńca nastać, za kotruž móža wěriwi wosebite róžowcy abo napisane wosobinske nazhonjenja z modlenjom róžowca na tamnišej farje wotedać.
Serbska protyka
szl_Latn szl_Latn slk_Latn szl_Latn szl_Latn szl_Latn slk_Latn szl_Latn als_Latn